
*****„Тайната на добрата снимка е да знаеш къде да застанеш“ Ансел Адамс*

**ОБЩИНА КАЗАНЛЪК**

**МЕСТНА КОМИСИЯ ЗА БОРБА СРЕЩУ ПРОТИВООБЩЕСТВЕНИТЕ ПРОЯВИ НА МАЛОЛЕТНИТЕ И НЕПЪЛНОЛЕТНИТЕ**

**ОБЯВЯВАТ**

**ОБЩИНСКИ ФОТОГРАФСКИ КОНКУРС „ИСТОРИЧЕСКОТО НАСЛЕДСТВО В МОЯ ГРАД - 2019 г.“**

1. **Цел**

Да се развият талантите на младежите в областта на фотографията и опознаването на историческото наследство в общ. Казанлък. Целта на конкурса е да бъдат показани различните гледни точки на любители фотографи по зададената тема, да оставят вдъхновението да ги води и да уловят красотата и магията на населените места с богато историческо минало. Всички казанлъчани-любители фотографи имат възможността да популяризират красивите места за отдих в долината на розите.

1. **Регламент**

- Право на участие имат всички младежи до 29- годишна възраст, живущи в община Казанлък.

- Срок за изпращане на снимките за конкурса: до 12:00 часа на 30 септември 2019 г.

- Награждаване на победителите - на 11 октомври 2019 г. в „Музей на фотографията и съвременните визуални изкуства“ гр.Казанлък

1. **Възрастови групи**
2. възрастова група – до 18 г.
3. възрастова група – от 18 г. до 29 г.
4. **Оценяване и награждаване**

* Всяка снимка ще бъде качена на Фейсбук страницата на МКБППМН Казанлък, като гласуването ще се извършва чрез харесвания.
* За да се публикуват снимките, следва кандидатът да се „сприятели“ с профила на МКБППМН Казанлък във Фейсбук;
* Може да се гласува за повече от една снимка;
* Снимките с най-много харесвания ще заемат първите места в съответната възрастова група.
* Допълнително компетентно жури ще разгледа фотографиите и ще отличи най-добрите.
* Гласуването ще продължи от 12,00 ч. на 01.09. 2019 г. до 12.00 часа на 30.09.2019 година;
* Резултатите ще бъдат обявени на специална церемония на **11 октомври 2019 година** в „Музей на фотографията и съвременните визуални изкуства“ гр.Казанлък, където ще се извърши и награждаването.

1. **Условия за участие в конкурса**

- Снимките се изпращат като съобщение на фейсбук профила на МКБППМН Казанлък;

- Изпратените снимки следва да са авторски;

- Не се допуска монтаж;

- Не се допускат снимки с ксенофобско, расистко, политическо, религиозно и порнографско послание;

- Максималният брой на снимките, които може да се изпращат, е до 3 /три/;

- В кадрите **задължително** трябва да се виждат популярни и разпознаваеми места от сгради с историческа стойност, храмове и паметници на културата и други забележителности, намиращи се на територията на община Казанлък;

- Всяка снимка трябва да бъде придружена със следната информация: две имена на автора, години и телефон за връзка. Фотографиите трябва да имат заглавие и кратко описание с историята на въпросния обект.

***Важно!!!***

***Авторско право:***

* *С изпращането на снимките за участие в конкурса, участниците декларират, че са техни автори и/или са носители на авторското право над тях (чл. 5 от ЗАПСП). Организаторите приемат, че участникът, изпратил фотографията/те, е носител на авторското право и съгласно чл. 15, ал. 1, т. 1 от ЗАПСП, разрешава разгласяването на произведението. Организаторите не носят отговорност при евентуално възникване на спорове, относно авторското право на участващите фотографии /изясняването на авторството на фотографиите е изцяло отговорност на участниците в конкурса/. Съгласно изискванията на чл. 13 от ЗАПСП, авторът на произведението е длъжен да осигури съгласието на изобразеното лице върху портрета.*
* *С изпращането на фотографиите участниците разрешават правото на публично показване в съответствие с чл. 18, ал. 2 от ЗАПСП. Организаторите гарантират спазването на авторските права, съгласно изискванията на чл. 15 от ЗАПСП.*